কলকাতা: ‘সিবিআই রাজনৈতিক তোতাপাখি’। বৃহস্পতিবার সংবাদমাধ্যমের মুখোমুখি হয়ে কেন্দ্রীয় তদন্তকারী সংস্থা সিবিআইকে এই ভাষাতেই আক্রমণ করলেন তৃণমূল মহাসচিব পার্থ চট্টোপাধ্যায়। প্রসঙ্গত, সুব্রত বক্সির খোঁজে আজই তৃণমূল ভবনে ফোন করে কেন্দ্রীয় তদন্তকারী সংস্থার আধিকারিকরা। এই বিষয়ে পার্থ চট্টোপাধ্যায়কে প্রশ্ন করা হলে পার্থবাবুর কটাক্ষ, সিবিআই রাজনৈতিক তোতাপাখি। তৃণমূলকে কালিমালিপ্ত করার চেষ্টা হচ্ছে। তবে, এইভাবে তৃণমূলকে কালিমালিপ্ত করা যাবে না বলে হুঁশিয়ারি পার্থের।